บรรยากาศชิลล์ กระพงทอดน้ำปลาและผัดสะตออร่อย

รีวิวนี้จะพาไปกิน็ร้านใหม่ที่ยังไม่เคยไปกินค่ะ แต่แม่ได้ยินเพื่อนบอกว่าอร่อย ก็เลยอยากลองไปกินนะคะ วิธีการไปจากตัวเมืองเพชร ให้ไปทางที่จะไปบ้านแหลมหรือที่จะไปวัดชมพูพนค่ะ ทางเข้าร้านจะอยู่ก่อนวัดชมพูพน ให้สังเกตทางซ้ายมือจะมีป้ายบอกทางไปร้านอยู่ค่ะ พอเลี้ยวเข้าไป เจอทีตันให้เลี้ยวซ้าย จากนั้นวิ่งไปจนเจอแยกตัววายก็เลี้ยวขวาอีกทีแล้วก็ตามป้ายไปอีกหน่อยก็จะเจอร้านแล้วค่ะ

ลักษณะเป็นการปรับเอาบ้านมาทำร้านอาหารหละนะคะ แต่บรรยากาศชิลล์ดีค่ะ

เมนูพร้อมเบอร์โทร.เผื่อจะโทร.ไปถามทางนะคะ

ราคาอาหารเป็นมิตรพอควรเลยค่ะ

ที่นี่มีไวไฟให้ใช้ฟรีด้วยนะคะ แรงพอควร พอใช้ได้เลยแหละค่ะ

เมนูแรกค่ะ อันนี้แม่สั่ง ปลากระเบนแดดเดียว 80 บาท แม่บอกว่าของที่นี่ตากแดดนานไปหน่อย เลยเหนียวค่ะ แต่กินกับซอสพริกจะอร่อยกว่ากินเปล่าๆ นะคะ

สะตอผัดหมูสับ 80 บาทค่ะ สั่งเพราะอ่านรีวิวจากแอพหนึ่งแล้วเค้าแนะนำนี่แหละ รสชาติดีค่ะ อร่อยดี

พริกน้ำปลาและน้ำจิ้มสำหรับปลากระพงทอดน้ำปลาค่ะ

ปลากระพงทอดน้ำปลา 220 บาทค่ะ ทอดมาดำไปนิด แต่อร่อยนะคะ น้ำปลาก็อร่อย แม้จะให้น้ำปลามาน้อยไปหน่อย หลานกินเพลินเลยค่ะเมนูนี้

แกงป่าไก่บ้าน 60 บาทรสชาติจัดดี แต่มีกลิ่นยี่หร่าง่ะค่ะ (คิดว่านะคะ แต่เป็นกลิ่นเครื่องเทศอย่างหนึ่ง) คนอื่นชอบกัน แต่เราไม่ชอบแกงป่าแบบนี้อะค่ะ แหะๆ

กินไปก็ชมวิวคลองไปนะคะ ลมพัดตลอดเลย ชิลล์มาก

สำหรับขนมหวาน ที่นี่มีตู้ไอติมขายค่ะ แท่งละ 20 บาทนะคะ มีรสแปลกๆ เยอะเลย เลยลองหลายรสเลยค่ะ อิอิ

เราลองรสข้าวหลามเย็นค่ะ ข้างล่างเป็นข้าวเหนียวดำ ข้างบนเป็นกะทิค่ะ อร่อยดี แปลกด้วย ชอบค่ะ

เลยไปเอาถั่วเขียวมาอีกอัน (ฮา) ขณะที่น้องชายเลือกรสเหมือนเราค่ะ

ของน้องสะใภ้เป็นลอดช่องค่ะ น้องบอกว่าอร่อยดี

และแล้ว น้องชายก็โชคดีรับปีใหม่อ้ะ ได้ไม้แดง ได้ฟรีอีกหนึ่งอันด้วยยย เลยไปเลือกรสมะม่วงแปดริ้วมาค่ะ แต่สำหรับเรา..ไม่อร่อยง่ะ แหะๆ

วันนั้นหมดไปทั้งสิ้น 600 บาทค่ะ โอเคเนาะ ไม่แพง

นอกจากนั้นพอจะกลับเลยเห็นเมนูเพิ่มเติมด้วยค่ะ แต่ไม่ได้สั่งเลย เง่อ

สรุปสำหรับร้านนี้ บรรยากาศชิลล์ดีค่ะ เป็นร้านเล็กๆ บ้านๆ แต่อาหารโอเคและไม่แพงนะคะ